Bu kre kalkan pan ka txiga séu
Bu kre tadjan pan ka subi skada
Bai bo pan odja si bu ta txiga na Nhordeus!
Ma di nha sola pe bu ka ta pasa
Pamodi bu inveja un dia ta frakasa.
Mi, vida dan nha lison, N sta spera odja di bo
Nen se na txapeu di fatisera nu ta n’kontra
Pan mostra-bu kaminhu di rotxa Pena
Ora ki txeia rasta kanal el bota-l na mar.
Bu ronba igreja, bu firi santu
Ma so Nosa Sinhora Sakorru ta libra-bu
Di bu kulpa ku bu pekadu murtal
Kredu in kruz, diberbunkadu fatuzes!
Antis N txiga fin-di-kaminhu, nes longa viaji
N ta bai dabu rasposta sabi
Bu podi spera-l ki bu ta bai atxa-l
Na ora menus ki bu sta spera-l.
Mi Nhordeus fazen sima rotxa
El dan kabesa grandi pan diskubri
Por isu tapu, tapu, tagoleza
Djan pega malandra ta mama-n nha baka.
kea_Latn bam_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn srd_Latn kea_Latn kea_Latn kea_Latn kea_Latn kea_Latn pap_Latn mri_Latn kea_Latn